Șeful Twitter, chemat în Congresul american. Ted Cruz: "Se comportă ca purtătorul de cuvânt al lui Joe Biden".
Jack Dorsey, șeful Twitter, va fi chemat să depună mărturie în Congres. Ted Cruz: "Jack Dorsey se comportă ca purtătorul de cuvânt al lui Joe Biden". Audierea șefului Twitter va avea loc înainte de alegerile prezidențiale. Partidul lui Trump se pregătește de război deschis cu Twitter, după ce rețeaua a cenzurat un articol ce arăta pretinse dovezi ale corupției lui Joe Biden.
Republicanii vor să îl cheme pe Jack Dorsey, șeful companiei, la comisia juridică din Senatul Statelor Unite.Va fi întrebat fără menajamente de ce și-a folosit puterea ca să cenzureze presa și să mușamalizeze acuzațiile.CEO-ul de la Twitter și-a pus cenușă în cap: a recunoscut că a gestionat prost situația.Oricum ar fi, scandalul ar putea schimba pentru totdeauna social media.Republicanii americani spun de ani de zile că marile rețele nu sunt neutre, cum cere legea, ci ca niște edituri care decid ce publică.Aici sunt de acord și democrații, inclusiv Joe Biden: spun că Twitter sau Facebook ar trebui sparte, deoarece sunt prea mari și influente.New York Post a publicat ieri mai multe e-mailuri care arată că fiul lui Biden s-a folosit de influența tatălui său pentru a ajuta compania ucraineană.